Diari Oficial de la Generalitat Valenciana


Sumari del DOGV 2472, del 20-03-1995 (1995/834152)

RESOLUCIÓ de 20 de gener de 1995, del president de l'Institut de la Petita i Mitjana Indústria de la Generalitat Valenciana (IMPIVA) per la qual es convoquen ajudes dins del marc del Pla Tecnològic.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2472

Data del DOGV
:   20-03-1995

Secció del DOGV
:   ALTRES DISPOSICIONS

Número del document
:   1995/834152


Data del document
:   20-01-1995

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 20 de gener de 1995, del president de l'Institut de la Petita i Mitjana Indústria de la Generalitat Valenciana (IMPIVA) per la qual es convoquen ajudes dins del marc del Pla Tecnològic.   
A fi d'estimular i donar suport a la innovació i a la competitivitat del teixit empresarial de la Comunitat Valenciana, i si considerem que una de les mesures que s'ha d'adoptar per a la consecució d'aquests objectius és la concessió d'incentius per a la realització d'accions que contribuesquen a la millora dels distints àmbits de l'empresa, la Generalitat Valenciana, a través de l'Institut de la Petita i Mitjana Empresa (IMPIVA) desenvolupa una activitat de foment mitjançant l'aprovació de plans d'ajuda per a la regeneració dels sectors productius i de serveis.  
En aquesta línia, el Programa Econòmic Valencià 1994-1999 (PEV lll) assenyala la necessitat tant de potenciar una transformació estructural de la indústria valenciana que permeta augmentar el pes relatiu de sectors amb perspectives d'elevat creixement futur de la demanda, com de millorar el comportament de la major part dels sectors tradicionals quant a inversió, innovació i assimilació tecnològica i internacionalització.  
Amb data 5 de desembre de 1994, el Comité de Direcció de l'IMPIVA va aprovar els plans d'actuació de l'Institut per aquest exercici, i facultà el president de l'IMPIVA per al desenvolupament dels programes d'ajudes dins dels distints plans d'actuació.  
Amb aquesta virtut, resolc:  
Article primer. Objecte i naturalesa de les ajudes  
D'acord amb les bases dels distints programes que s'estableixen en l'annex I d'aquesta resolució, es convoca la concessió d'ajudes per a:   
- Millorar el nivell tecnològic dels productes i serveis realitzats per les empreses valencianes, en adequar l'oferta i els sistemes de fabricació a les creixents exigències dels mercats. Es donarà suport, per tant, al desenvolupament de projectes de I+D encaminats a generar coneixements que permeten la realització de productes o processos més adequats a la realitat industrial de les empreses valencianes.  
- Promoure i impulsar la col.laboració d'universitats, associacions d'investigació i entitats i institucions sense fi lucratiu amb capacitat de I+D en les empreses. Es fomentarà l'adaptació dels projectes de I+D que realitzen els centres d'investigació a les necessitats de la indústria valenciana. Incentivar el desenvolupament de projectes conjunts que afavoresquen l'esforç de les mútues possibilitats de millora en els coneixements especialitzats del seu personal i el desenvolupament d'actuacions de major nivell tecnològic.  
Les ajudes que podran concedir-se a l'empara d'aquesta resolució consistiran en subvencions a fons perdut en funció del cost elegible del projecte.   
Article segon. Línies i dotació pressupostària  
1. El finançament inicial de les ajudes previstes en aquesta resolució es realitzarà conforme el crèdit pressupostari disponible a càrrec de la secció, línia i import global que a continuació es relaciona:  
Secció 11:  
Códi  
línia Denominació línia Import (PTA)  
7,01 Excel·lència empresarial: Pla Tecnològic 5.420.457.942  
4,01 Excel·lència empresarial: Pla Tecnològic 084.313.928  
2. Les ajudes previstes tenen finançament del Fons Europeu de Desenvolupament Regional (FEDER) en el marc del Programa Operatiu de la Comunitat Valenciana 1994-1999, i són d'aplicació tant les disposicions que regulen aquest fons com la normativa europea sobre ajudes d'estat.  
Article tercer. Beneficiaris  
En funció del que s'estableix en els distints programes relacionats en l'annex I, podran acollir-se a aquestes ajudes els projectes presentats per empreses, emprenedors, universitats, associacions d'investigació i entitats i institucions sense fi lucratiu amb capacitat de I+D.  
Article quart. Sol.licituds  
1. El termini de presentació de sol.licituds començarà l'endemà de la publicació d'aquesta disposició en el Diari Oficial de la Generalitat Valenciana, encara que s'admetran a tràmit aquelles presentades amb posterioritat al 29 d'abril de 1994 l'objecte de les quals puga emmarcar-se en alguna de les actuacions previstes en aquesta resolució. Aquesta convocatòria finalitzarà el 31 de març de 1995.   
2. S'estableix com a requisit indispensable que la sol.licitud s'haja presentat amb anterioritat a la realització del projecte.  
3. Les sol.licituds, adjuntades a la documentació expressada en l'annex II, apartat 1, hauran de formalitzar-se segons els models que es proporcionaran en l'IMPIVA (plaça de l'Ajuntament, 6, València), en els Serveis Territorials d'Indústria i Energia d'Alacant (carrer de Churruca, 6), i Castelló (carrer de Manuel Segarra Ribes, 7) i en la delegació de l'IMPIVA a Alacant (avinguda de Miriam Blasco, cantó carrer Olimpo, Platja de Sant Joan). Una vegada emplenades, les sol.licituds es presentaran en qualsevol d'aquestes direccions.  
4. Es podrà sol.licitar de l'interessat la seua compareixença personal o l'aportació dels documents o la informació que es considere necessària per a l'estudi, la supervisió, la certificació o la inspecció del projecte.  
5. A fi de facilitar la consecució dels objectius d'aquesta resolució, l'IMPIVA podrà traslladar les sol.licituds a altres convocatòries en virtut de convenis amb altres administracions o entitats.  
Article cinqué. Resolució de les sol.licituds  
1. Els serveis tècnics de l'IMPIVA informaran sobre els projectes presentats, els resultats s'elevaran a la Comissió Permanent del Pla Tecnològic, òrgan que aprovarà la proposta de projectes que dins dels límits pressupostaris i d'acord amb els requisits establits en cada programa, considere oportú donar suport.  
2. Vista la proposta de la Comissió Permanent, el president de l'IMPIVA resoldrà sobre l'adjudicació de les ajudes i la quantia d'aquestes.  
3. L'avaluació tècnica econòmica dels projectes presentats podrà ser objecte d'assessorament extern mitjançant contractació.  
   
Article sisé. Termini de resolució  
El termini màxim per a resoldre les sol.licituds serà de sis mesos comptats a partir de la finalització del termini de presentació d'aquestes. Si la documentació exigida en cada programa no estigués completa, el termini es computaria a partir del dia de la correcta presentació de la sol.licitud. Passat el termini establit sense que s'haja dictat cap resolució, s'entendrà desestimada la sol.licitud de concessió d'ajudes.  
Article seté. Acumulació d'ajudes  
1. L'import màxim d'ajuda s'estableix en els programes que figuren en l'annex I.  
2. Quan el projecte objecte de subvenció incloga dos o més camps, la quantia de l'ajuda es determinarà mitjançant una avaluació precisa de la part corresponent a cadascun d'aquests. Cap projecte acollit a la present resolució podrà rebre altres ajudes amb la mateixa finalitat, qualsevol que siga l'òrgan o administració que les concedesca, excepte les que una vegada acumulades a la concedida, prèvia autorització de l'òrgan competent per a la concessió, no sobrepassen el límit màxim establert per a cada cas en els distints programes d'ajuda o en la legislació autonòmica, estatal o europea que resulte d'aplicació.  
3. El beneficiari haurà de comunicar en qualsevol moment de la vigència de l'expedient, altres ajudes que hagués obtingut o sol.licitat per al mateix projecte posteriorment a la data de presentació de la sol.licitud.  
4. A fi de potenciar els efectes d'aquesta resolució, i en execució de la política industrial, l'IMPIVA es reserva el dret a subscriure convenis de col.laboració amb altres entitats o institucions a càrrec de la dotació pressupostària existent.  
Article vuité. Obligacions del beneficiari  
1. La comunicació de la concessió d'ajudes i la consegüent tramitació del pagament d'aquestes, comportarà el compliment pels beneficiaris de les obligacions establertes en l'annex II, apartat 2.  
2. Es faculta el director general de l'IMPIVA per a la fixació dels terminis de presentació de justificants.  
3. Quan les ajudes s'atorguen a una societat en constitució, i així siga previst en les bases dels programes, es fixarà un termini perquè el beneficiari presente la documentació acreditativa de les circumstàncies registrals de la societat. Transcorregut el termini sense haver presentat la documentació, l'IMPIVA, podrà declarar l'interessat decaigut en els seus drets i arxivarà l'expedient. En cap cas es pagaran ajudes abans que la societat estiga constituïda i inscrita en el registre corresponent.  
4. La concessió d'ajudes a projectes de caràcter plurianual estarà condicionada per als exercicis posteriors a l'existència d'un programa d'ajudes que empare les accions objecte de subvenció, a la disponibilitat pressupostària de l'IMPIVA i al compliment de les obligacions imposades al beneficiari amb motiu de la concessió.  
Article nové. El pagament anticipat de subvencions  
1. Amb anterioritat a la data fixada per a la presentació de la documentació justificativa de la realització del projecte, l'IMPIVA podrà anticipar el pagament de la subvenció prèvia presentació d'un aval pel beneficiari a fi de garantir el compliment de les seues obligacions.  
2. Els percentatges d'ajuda anticipada seran amb caràcter general del 15% per a transferències de capital (inversions) i del 40% per a transferències corrents (despeses) sense perjudici de la modificació a l'alça que pogués aprovar-se per acord del Govern Valencià.  
Article deu. Mesures de garantia i inspecció  
L'IMPIVA, pel seu compte o a través de l'òrgan o entitat que designe, podrà en tot moment efectuar totes les accions de comprovació i verificació de la inversió o realització de l'actuació objecte d'ajuda que considere necessàries, sense perjudici de les dutes a terme per les unitats del Fons Europeu de Desenvolupament Regional (FEDER).  
Article onze. Incidències  
L'incompliment pel beneficiari de qualssevol dels requisits, les condicions i altres circumstàncies que originaren l'atorgament de l'ajuda, o la falta de justificació de la realització de l'activitat produirà la incoació del corresponent expedient que podrà finalitzar si escau amb la revocació de la subvenció i l'obligació de reintegrar les ajudes percebudes.  
Article dotze. Normativa aplicable  
Les ajudes previstes en aquesta resolució es concediran en el marc d'allò que disposa l'Ordre de 13 de gener de 1995, de la Conselleria d'Indústria, Comerç i Turisme sobre la concessió d'ajudes en matèria d'indústria i energia, la Llei 13/1994, de 31 de desembre, de Pressupostos de la Generalitat Valenciana per a l'exercici 1995 i altra normativa que s'hi puga aplicar.  
Article tretze  
S'autoritza el director general de l'IMPIVA a dictar les resolucions que requeresca l'aplicació i el desenvolupament del que disposa aquesta resolució.  
El conseller d'Indústria, Comerç i Turisme: Martín Sevilla Jiménez.  
ANNEX I  
Programes  
Programa de desenvolupament tecnològic  
Objectiu general  
Donar suport a la investigació i al desenvolupament d'innovacions tecnològiques de producte o de procés en les empreses de la Comunitat Valenciana.   
Actuacions susceptibles d'ajut  
La generació, utilització o adaptació de coneixements científics o tècnics que permeten obtenir producte, processos o serveis innovadors de nivell tecnològic més adequats a les exigències del mercat.  
Aquest tipus d'activitats impliquen el desenvolupament i posada al punt de productes i tècniques de procés innovadores o tecnològicament millors respecte a l'existent, i es realitzen amb anterioritat a la industrialització o explotació comercial del seus resultats.  
A tall d'enunciació no excloent aquestes accions susceptibles de suport es poden concretar en:  
- Disseny d'elements, equips i sistemes d'automatització.  
- Desenvolupament de prototips de béns d'equipament: màquines de procés, instrumentació d'anàlisi, control i mesura.  
- Ideació, formulació, experimentació i assaig de nous materials.  
- Desenvolupament i posada al punt de noves tècniques d'anàlisi i procés.  
- Investigació i desenvolupament de tecnologies netes que reduesquen l'impacte mediambiental de productes, processos o residus industrials.  
- Disseny de plantes pilot d'investigació preindustrial on s'assage i experimente un nou producte o una tècnica de fabricació alternativa.  
- Concepció, disseny i desenvolupament de productes o processos industrials nous o millorats respecte al que existia, que incorporen avenços tecnològics en camps com ara biotecnologia, tecnologies químiques, telecomunicacions, informàtiques, electrònica.  
Beneficiaris  
Empreses industrials instal.lades a la Comunitat Valenciana dedicades a alguna de les activitats que figuren en la relació de possibles beneficiaris establerta en l'annex III.  
Ajudes  
Subvenció de fins el 25% del cost elegible del projecte. L'ajuda podrà incrementar-se en 10 punts en percentatge quan es destine a empreses que no superen els 250 treballadors, que tinguen una facturació anual inferior a 20 M ecus o un balanç general no superior a 10M ecus; si un o diversos socis no compleixen aquests requisits hauran de tenir una participació inferior al 25% llevat que es tracte d'empreses de capital risc o inversions institucionals que no exercesquen control. El mateix increment podrà aplicar-se quan el projecte estiga vinculat a programes o projectes comunitaris en curs.  
El projecte podrà tenir altres fonts complementàries de finançament procedents d'organismes de suport a la I+D. Tanmateix el percentatge total de l'ajuda dels projectes acollits al Pla Tecnològic no podrà superar els indicats en aquest apartat.  
En qualsevol cas, l'ajuda màxima a través d'aquest programa per projecte i any no podrà superar 84.433.986 de pessetes. S'estableix a més el límit de 52.214.652 de pessetes per als projectes que obtinguen ajuda en dues de les tres últimes convocatòries del programa, i de 08.852.408 de pessetes per a aquells que obtinguen subvenció en les tres últimes convocatòries.  
Costos elegibles  
Del conjunt de despeses i inversions previstes per l'empresa en el projecte presentat, els conceptes susceptibles de suport sobre els quals s'aplicarà l'ajuda són exclusivament els següents:  
- Recursos humans.  
- Serveis externs de caràcter tecnològic.  
- Materials.  
- Equips de laboratori o proves vinculades al projecte.  
Criteris de valoració  
Els projectes presentats seran valorats pels òrgans directius del Pla Tecnològic atenent:  
- Qualitat del projecte mesurada a través del seu nivell tecnològic i dels recursos tecnològics aportats.  
- Viabilitat econòmica financera, analitzant les expectatives de rendibilitat del projecte i la capacitat de l'empresa de suportar-lo.  
- Expectatives de generació de nous negocis.  
- Influència de la tecnologia generada sobre altres empreses.  
Els projectes adscrits a una de les línies d'interés preferent establertes en el Pla Tecnològic tindran un tractament més favorable, i es preveurà en l'avaluació com a un dels aspectes positius d'interés.  
Altres aspectes que tindran també una consideració favorable en l'avaluació són:  
- Projectes d'empreses que accedesquen per primera vegada a les ajudes disponibles d'aquest Programa.  
- Projectes subvencionats per altres organismes de suport a la I+D, en particular els de l'administració central i la Unió Europea.  
- Generació de treball induït pel projecte.  
Ajudes d'altres organismes  
Els òrgans directius del Pla Tecnològic es reserven la possibilitat de buscar ajudes d'altres organismes per a projectes que poguessen encaixar en programes de suport a la tecnologia d'altres administracions.  
Les ajudes del Pla Tecnològic podran estar condicionades a l'exigència que l'empresa realitze les sol.licituds, aporte la informació demandada i complesca els requeriments dels òrgans gestors d'aquests programes, a fi d'establir paquets d'ajudes globals per a compartir els recursos del Pla Tecnològic i d'altres programes.  
Programa de noves activitats industrials  
Objectiu general  
Diversificació del teixit industrial de la Comunitat Valenciana, en donar suport a la creació de noves empreses o activitats vinculades preferentment a les tecnologies emergents. Donar suport, també, a la diversificació de producte en un sector tradicional i a la creació de nous serveis de recolzament a l'activitat industrial.  
Actuacions susceptibles de suport  
Creació i posada en marxa de línies de negoci noves relacionades amb les tecnologies emergents en el sector o es produeix la inversió.  
Inversions originades en sectors bàsics i transformadors que comporten la fabricació de nous productes de característiques radicalment diferents destinats a aplicacions i mercats aliens als tradicionals, o productes que incorporen canvis substancials en quant a les seues propietats físicoquímiques, respecte al que es fabrica a la Comunitat Valenciana.  
Beneficiaris  
Empreses industrials i de serveis instal.lades a la Comunitat Valenciana dedicades a alguna de les activitats que figuren en la relació de possibles beneficiaris establerta en l'annex III.  
A més de les empreses que amb caràcter general accedesquen als programes de l'IMPIVA, podran sol.licitar ajuda els emprenedors abans de constituir la seua empresa.  
Quan s'atorgue una ajuda a una empresa en constitució, no se'n pagarà l'import abans que la societat estiga constituïda i legalitzada.  
Ajudes  
Subvenció de fins el 25% del cost elegible del projecte. L'ajuda podrà incrementar-se en 10 punts en percentatge quan vaja destinada a empreses que no superen el 250 treballadors, que tinguen una facturació anual inferior a 20 M ecus o un balanç general no superior a 10 M ecus; si un o diversos socis no compleixen aquests requisits hauran de tenir una participació inferior al 25% llevat que es tracte d'empreses de capital risc o inversions institucionals que no exercesque control. El mateix increment podrà aplicar-se quan el projecte estiga vinculat a programes o projectes comunitaris en curs.  
El projecte podrà tenir altres fonts complementàries de finançament procedents d'altres organismes. Tanmateix, el percentatge total d'ajuda dels projectes acollits al Pla Tecnològic no podrà superar els indicats en aquest apartat.  
En qualsevol cas l'ajuda màxima a través d'aquest programa per projecte i any no podrà superar 39.628.182 de pessetes. S'estableix a més el límit de 49.485.998 de pessetes per als projectes que obtinguen ajuda en dues de les tres últimes convocatòries del programa, i de 46.775.425 de pessetes per als que obtinguen subvenció en les tres últimes convocatòries.  
Costos elegibles  
En aquest programa els conceptes susceptibles de suport es referiran exclusivament a:  
- Despeses de constitució i posada en marxa.  
- Adquisició de tecnologia documentada (patents, llicències, consultoria)  
- Màquines i equips vinculats a inversions en tecnologies de caràcter innovador, segons el que s'indica anteriorment.  
- En empreses de nova constitució es podrà contemplar el mobiliari d'oficines fins una inversió màxima de 2 M de pessetes.  
- Serveis externs.  
Criteris de valoració  
Els projectes presentats seran valorats pels òrgans directius del Pla Tecnològic atenent als següents aspectes:  
- Qualitat del projecte mesurada a través de l'efecte diversificador en el teixit industrial i la novetat de la tecnologia involucrada.  
- Viabilitat econòmica financera, amb l'anàlisi de les expectatives de rendibilitat del projecte i la capacitat de l'empresa de suportar-lo.  
- Generació d'activitat econòmica.  
Els projectes adscrits a una de les línies d'interés preferent establertes en el Pla Tecnològic tindran un tractament més favorable, i es contemplarà en l'avaluació com un dels aspectes positius d'interés.  
Altres aspectes que tindran una consideració favorable en l'avaluació són:  
- Projectes subvencionats per altres organismes públics de l'administració central i la Unió Europea.  
- Generació de treball induït pel projecte.  
Ajudes d'altres organismes  
Els òrgans directius del Pla Tecnològic es reserven la possibilitat de buscar ajudes d'altres organismes per a projectes que poguessen encaixar en programes de suport a la tecnologia d'altres administracions.  
Les ajudes del Pla Tecnològic podran estar condicionades a l'exigència que l'empresa realitze les sol.licituds, aporte la informació demandada i complesca els requeriments dels òrgans gestors d'aquests programes, a fi d'establir paquets d'ajudes globals compartint els recursos del Pla Tecnològic i d'altres programes.  
Programa de dotació de personal especialitzat i  
infrastructura tecnològica  
Objectiu general  
La creació o consolidació de departaments de I+D en les empreses de la Comunitat Valenciana a través de la incorporació de personal tècnic especialitzat i/o l'adquisició d'equips de laboratori necessaris per al desenvolupament de tecnologia.  
Actuacions susceptibles de suport  
Contractació de personal   
El personal que s'ha de contractar haurà de disposar de titulació universitària superior en carreres tècniques adequades per a les labors de I+D en el camp de la tecnologia. Es consideren titulacions adequades: química, física, biològiques, geològiques, farmàcia, matemàtiques, informàtica i enginyeria.  
Poden considerar-se altres titulacions universitàries superiors si els projectes de l'empresa ho justifiquen.   
Adquisició d'equips  
Els equips que s'han d'incorporar hauran de ser màquines de primera utilització de tecnologia actual.  
La seua finalitat serà exclusivament la de mesurar especificacions, o en cas de ser possible processar algun tipus de material, la seua grandària ha de ser adequada per a la realització de proves de laboratori, però no per a processar material per comercialitzar posteriorment.  
Beneficiaris  
Empreses industrials instal.lades a la Comunitat Valenciana dedicades a algunes de les activitats que figuren en la relació de possibles beneficiaris establerta en l'annex III.  
Ajudes  
Subvenció de fins el 25% del cost elegible del projecte. L'ajuda podrà ampliar-se en 10 punts en percentatge quan estiga destinada a empreses que no superen els 250 treballadors, que tinguen una facturació anual inferior a 20 M ecus o un balanç general no superior a 10 M ecus; si un o diversos socis no compleixen aquests requisits hauran de tenir una participació inferior al 25% llevat que es tracte d'empreses de capital risc o inversions institucionals que no exercesquen control. El mateix increment podrà aplicar-se quan el projecte estiga vinculat a programes o projectes comunitaris en curs.  
El projecte podrà tenir altres fonts complementàries de finançament procedent d'altres organismes. Tanmateix el percentatge total d'ajuda dels projectes acollits al Pla Tecnològic no podrà superar els indicats en aquest apartat.   
En qualsevol cas l'ajuda màxima a través d'aquest programa per projecte i any no podrà superar els 8.000.000 de pessetes. S'estableix a més el límit de 62.793.686 de pessetes per als projectes que obtinguen ajudes en dues de les tres últimes convocatòries del Programa i de 97.792.226 de pessetes per als que obtinguen subvenció en les tres últimes convocatòries.  
Costos elegibles  
En aquest programa els costos elegibles es referiran exclusivament a:  
Tècnics per a I+D  
Costos de salari i Seguretat Social de tècnics dedicats al desenvolupament de producte o tecnologia de les titulacions indicades anteriorment que, per l'activitat de l'empresa es justifique la seua adequació al treball a realitzar.  
Equips de I+D  
Màquines d'anàlisi i mesura i equips de prova per a laboratori adequats per a la utilització en el desenvolupament de tecnologia.  
La inversió mínima, en equips de I+D, per a optar al programa s'estableix en 2.000.000 de pessetes.  
Criteris de valoració  
En aquest programa l'aprovació estarà condicionada a:  
Contractació de personal  
El personal haurà d'estar en possessió d'algun dels títols d'ensenyament superior enunciats abans.  
Adquisició d'equips  
Els equips hauran d'estar dissenyats per a la realització d'anàlisis, mesures o proves de laboratori a escala distinta a la de producció, No es preveuen les despeses d'infrastructura de laboratori.  
Ajudes d'altres organismes  
Els òrgans directius del Pla Tecnològic es reserven la possibilitat de buscar ajudes d'altres organismes per a projectes que poguessen encaixar en programes de suport a la tecnologia d'altres administracions.  
Les ajudes del Pla Tecnològic podran estar condicionades a l'exigència que l'empresa realitze les sol.licituds, aporte la informació demandada i complesca els requeriments dels òrgans gestors d'aquests programes, a fi d'establir paquets d'ajudes globals compartint els recursos del Pla Tecnològic i d'altres programes.  
Requisits específics  
En cas que l'empresa sol.licite ajuda per a la contractació de personal, serà necessari que abans de la sol.licitud, l'empresa tinga en la plantilla almenys un tècnic superior d'alguna de les titulacions enunciades com adequades per a les tasques d I+D.  
Programa de I+D precompetitivat  
Objectiu general  
La generació de tecnologies de caràcter precompetitiu adaptades a les necessitats de la indústria valenciana.  
Actuacions susceptibles de suport  
Projectes de I+D en qualsevol àrea de la ciència que comporten l'adquisició de coneixements tècnics, la realització d'anàlisis teòriques i d'estudis o experiments de laboratori, que requereixen encara esforços i inversions addicionals per a l'aprofitament dels seus resultats a nivell industrial en forma de nous productes o processos industrials.  
Beneficiaris  
- Entitats sense fi de lucre en activitat en el camp de I+D en particular universitats, associacions d'investigació i altres centres d'investigació tant públics com privats.  
- Empreses instal.lades a la Comunitat Valenciana amb capacitat de donar serveis de I+D a altres empreses.  
- Empreses industrials i de serveis instal.lades a la Comunitat Valenciana que disposen de capacitat per al desenvolupament de I+D d'alt grau d'innovació. L'activitat d'aquestes haurà de figurar en la relació de possibles beneficiaris establerta en l'annex III.  
Ajudes  
En quant a la quantia de l'ajuda, el programa distingeix dos casos:  
Proposta presentada per entitats sense fi de lucre:  
L'ajuda podrà cobrir la totalitat dels costos elegibles del projecte que no siguen aportats per les empreses que participen, fins un límit de 86.758.271 de pessetes per projecte.  
Proposta presentada per empresa:  
Subvenció de fins el 50% del cost elegible del projecte.  
L'ajuda podrà incrementar-se en 10 punts en percentatge quan es destine a empreses que no superen els 250 treballadors, que tinguen una facturació anual inferior a 20 M ecus o un balanç general no superior a 10 M ecus; si un o diversos socis no compleixen aquests requisits hauran de tenir una participació inferior al 25% llevat que es tracte d'empreses de capital risc o inversions institucionals que no exercesquen control. El mateix increment podrà aplicar-se quan el projecte estiga vinculat a programes o projectes comunitaris en curs.  
El projecte podrà tenir altres fonts complementàries de finançament procedent d'altres organismes. Tanmateix el percentatge total d'ajuda dels projectes acollits al Pla Tecnològic no podrà superar els indicats en aquest apartat.  
En qualsevol cas, l'ajuda màxima a través d'aquest programa no podrà superar 33.699.262 de pessetes. S'estableix a més el límit de 51.965.526 de pessetes per als projectes que obtinguen ajudes en dues de les tres últimes convocatòries del Programa, i 96.840.617 de pessetes per als que obtinguen subvenció en les tres últimes convocatòries.  
Costos elegibles  
El costos elegibles es determinaran en funció del tipus d'identitat que subscriu la sol.licitud.  
Entitats sense fi de lucre  
Es distingeix entre les entitats de caràcter públic dels sotmesos al dret privat  
- Centres públics d'investigació   
Les universitats i centres d'investigació de l'administració rebran les ajudes d'acord al concepte de les «despeses addicionals» necessàries per a executar les tasques inherents al projecte de I+D.  
D'acord amb aquest criteri els conceptes susceptibles de suport es referiran exclusivament a:  
- Incentius de personal investigador (segons legislació i normativa del centre).  
- Contractació de personal adscrit al projecte: becaris i/o contractacions laborals.  
- Materials emprats. Serveis de manteniment d'equips.  
- Adquisició d'equips de desenvolupament.  
- Contractació de serveis externs de caràcter tecnològic.  
- Bibliografia o serveis d'obtenció d'informació.  
- Cursos i altres accions formatives.  
- Desplaçaments.  
- Despeses generals imputables al projecte.  
Es podrà incloure com a despeses generals una partida que podrà arribar fins el 10% dels conceptes anteriors exclosa l'adquisició d'equips.  
- Centres de I+D de caràcter privat  
Les associacions d'investigació i, en general, centres de I+D de caràcter privat rebran les ajudes d'acord al concepte de «despeses totals» necessàries per a executar les tasques inherents al projecte de I+D.  
- Recursos humans incorporats al projecte.  
- Materials emprats. Serveis de manteniment d'equips.  
- Adquisició d'equips de desenvolupament.  
- Amortització d'equips.  
- Contractació de serveis externs de caràcter tecnològic.  
- Bibliografia o serveis d'obtenció d'informació.  
- Cursos o altres accions formatives.  
- Desplaçaments.  
- Despeses generals imputables al projecte.  
Es podrà incloure com a despeses generals una partida que podrà arribar fins el 10% dels conceptes anteriors exclosa l'adquisició d'equips.  
Empreses  
Si el proposant és una empresa, els conceptes susceptibles de suport es referiran exclusivament a :  
- Recursos humans incorporats al projecte.  
- Contractacions de serveis externs.  
- Materials emprats.  
- Equips de desenvolupament.  
- Cursos o altres accions formatives.  
- Bibliografia.  
Criteris de valoració  
Aquests projectes a més de ser analitzats des del punt de vista de la seua proximitat al mercat; s'evitaran aquells projectes de desenvolupament directament competitius, hauran de ser avaluats atenent als següents criteris:  
- Qualitat del projecte, referida al nivell de la tecnologia, grau d'innovació i vàlua de l'equip científicotècnic que realitza el treball.  
- Percentatge de participació de les empreses, en cas de projectes proposats per entitats sense fi de lucre.  
- Característiques de l'entitat proposant, en quant a l'adequació del pressupost i els mitjans a utilitzar, com també en quant al seu potencial de transferència o utilització dels resultats del projecte.  
- Acord amb les línies de política industrial de l'IMPIVA. Fonamentalment es valora l'adequació del projecte a alguna de les línies d'interés preferent.  
Ajudes d'altres organismes  
Els òrgans directius del Pla Tecnològic es reserven la possibilitat de buscar ajudes d'altres organismes per a projectes presentats per empreses que poguessen encaixar en programes de suport a la tecnologia d'altres administracions.  
Les ajudes del Pla Tecnològic podran estar condicionades a l'exigència que l'empresa realitze les sol.licituds, aporte la informació demandada i complesca els requeriments dels òrgans gestors d'aquests programes, a fi d'establir paquets d'ajudes globals compartint els recursos del Pla Tecnològic i d'altres programes.  
Requisits específics  
- Les entitats sense fi de lucre participants aportaran la documentació que evidencie l'existència d'acords de caràcter econòmic, quant a l'aportació de recursos per les empreses, de caràcter tecnològic, quant als objectius i transferències dels resultats de la investigació, o de qualsevol altra índole relatius al desenvolupaments del projecte i utilització de la tecnologia.  
- La contribució econòmica de les empreses participants, en els projectes presentats per entitats sense fi de lucre, serà fonamentalment monetària. S'acceptaran contribucions en espècie (mà d'obra, materials i utilització d'equips). Les contribucions en espècie superiors a la meitat de l'aportació monetària no es consideraran a efectes de calcular el percentatge de participació empresarial.  
- L'entitat sense fi de lucre proposant es comproment, mitjançant una declaració de disponibilitat a firmar un acord amb l'òrgan gestor del Pla, a difondre la tecnologia desenvolupada entre les empreses de la Comunitat Valenciana passat el termini d'exclusivitat en què solament es transmeta a les empreses participants.  
- La propietat industrial dels resultats patentables correspon al sol.licitant, excepte en cas de projectes presentats per centres d'investigació instal.lats fora de la Comunitat Valenciana que seran propietat de l'IMPIVA.  
- Si el sol.licitant és una empresa haurà de justificar la seua capacitat per a realitzar projectes de I+D de caràcter precompetitiu. Així, l'empresa haurà de complir almenys dues de les condicions a, b o c que s'indiquen a continuació:  
a) Dimensió:  
Per a ser considerada acceptable en quant a la dimensió, l'empresa haurà de superar almenys una de les ratios relatives al nombre de treballadors, facturació, o cash flow generat en l'últim any, el mínim de la qual s'estableix en:  
Nombre de treballadors 25  
Facturació 500 milions  
Cash flow 20 milions  
b) Infrastructura de I+D:  
Per a donar com a suficient l'apartat d'infrastructura de I+D, l'empresa haurà de justificar haver gastat entre personal i adquisició d'equips, ambdós específicament dedicats a labors de I+D, una quantitat significativa i disposar de personal especialitzat adequat.  
c) Experiència prèvia:  
Per a donar per vàlida l'experiència de l'empresa en I+D haurà de complir alguna de les següents condicions:  
- Haver obtés en els últims dos anys tres patents espanyoles o una patent europea o una patent internacional de les inscrites en el conveni PCT (Patent Cooperation Treaty).  
- Haver realitzat en els últims tres anys algun projecte que haja obtés aprovació i ajuda a través del Pla Nacional d'Investigació Científica i Desenvolupament Tecnològic (projectes concertats gestionats pel centre per al desenvolupament tecnològic industrial) o haver obtés més de 100 milions de pessetes en els tres últims anys en forma de finançament de CDTI a projectes de desenvolupament concertats.  
- Haver participat en els últims tres anys en algun projecte de I+D dels finançats en el segon o tercer Programes Marc de la CEE o en algun projecte que haja sigut aprovat d'acord a la normativa d'EUREKA.  
- Haver obtés en els últims tres anys subvencions a projectes de I+D procedents de l'IMPIVA, MICYT, a través del PATI o de PITMA referit a desenvolupament tecnològic per a medi ambient, per un import mínim de 95.855.690 de pessetes.  
Programa de transferència de tecnològica  
Objectiu general  
Elevar el nivell tecnològic de la indústria mitjançant el suport a l'adquisició d'actius tecnològics immaterials que permeten la fabricació de nous productes o el subministrament de nous serveis industrials.  
Fomentar l'interés en les activitats de I+D a través de la protecció de la tecnologia desenvolupada per empreses valencianes que es concrete en l'obtenció de patents internacionals.  
Actuacions susceptibles de suport  
Adquisició de tecnologia via llicència, cessió de patent, o compra de documentació tècnica que aporte els coneixements per a fabricar nous productes o subministrar nous serveis. Sols es donarà suport a la compra i no a altres conceptes de despesa acords com a percentatges sobre vendes, ràpels, etc. Si l'objecte de compra és programari (software), sols es donarà suport a la compra d'una llicència única, per a ús exclusivament intern. En cas d'adquisició de tecnologia per part d'empreses de serveis, sols es donarà suport a la compra de coneixements documentats que puguen posar-se al servei d'altres empreses industrials.  
Despeses de protecció via patent internacional en algun o diversos països adherits al conveni PCT (Patent Cooperation Treaty).  
Beneficiaris  
Empreses industrials i de serveis instal.lades a la Comunitat Valenciana dedicades a alguna de les activitats que figuren en la relació de possibles beneficiaris establerta en l'annex III.  
Ajudes  
Subvenció de fins el 25% del cost elegible del projecte. L'ajuda podrà incrementar-se en 10 punts en percentatge quan es destine a empreses que no superen els 250 treballadors, que tinguen una facturació anual inferior a 20 M ecus o un balanç general no superior a 10 M ecus; si un o diversos socis no compleixen aquests requisits hauran de tenir una participació inferior al 25% llevat que es tracte d'empreses de capital risc o inversions institucionals que no exercesquen control. El mateix increment podrà aplicar-se quan el projecte estiga vinculat a programes o projectes comunitaris en curs.  
El projecte podrà tenir altres fonts complementàries de finançament procedents d'altres organismes. Tanmateix, el percentatge total d'ajuda dels projectes acollits al Pla Tecnològic no podrà superar els indicats en aquest apartat.  
En qualsevol cas, l'ajuda màxima a través d'aquest programa per projecte i any no podrà superar els 4.000.000 de pessetes. S'estableix a més el límit de 6.000.000 de pessetes per als projectes que obtinguen suport en dues de les tres últimes convocatòries del programa, i de 8.000.000 de pessetes per als que obtinguen subvenció en les tres últimes convocatòries.  
Costos elegibles  
En aquest programa els costos elegibles es refereixen exclusivament a:  
- Actius tecnològics immaterials. Compra de tecnologia documentada.  
- Despeses d'obtenció de patent internacional.  
Criteris de valoració  
En cas de compra de tecnologia, els projectes seran valorats atenent els següents criteris:  
- Qualitat del projecte mesurat a través de la seua novetat tecnològica i de les expectatives de generació d'activitat econòmica.  
- Viabilitat econòmica, manifestada en la capacitat financera de l'empresa per a suportar i rendabilitzar la inversió necessària per a la posada en marxa de l'activitat.  
Altres aspectes que tindran també una consideració favorable en l'avaluació són:  
- Projectes subvencionats per altres organismes de suport a la I+D, en particular aquells de l'administració central i la Unió Europea.  
- Generació d'ocupació induïda pel projecte.  
Ajudes d'altres organismes  
Els òrgans directius del Pla Tecnològic es reserven la possibilitat de buscar ajudes d'altres organismes per a projectes que poguessen encaixar en programes de suport a la tecnologia d'altres administracions.  
Les ajudes del Pla Tecnològic podran estar condicionades a l'exigència que l'empresa realitze les sol.licituds, aporte la informació demandada i complesca els requeriments dels òrgans gestors d'aquests programes, a fi d'establir paquets d'ajudes globals compartint els recursos del Pla Tecnològic i d'altres programes.  
ANNEX II  
Documentació tècnica i administrativa  
1. En el moment de la sol.licitud:  
Imprés de sol.licitud normalitzat  
1.1 Documentació administrativa  
IAE (alta i/o últim rebut), a excepció dels particulars.  
En funció de la personalitat del sol.licitants es requerirà a més:   
A) En cas d'empreses individuals:  
- Fotocòpia del NIF  
B) En cas de societats civils o comunitats de béns:  
- Fotocòpia del NIF de tots els socis/comuners, etc.  
- Targeta d'identificació fiscal.  
- Escriptura de constitució i modificació, si escau.  
- Autorització de la resta dels socis/comuners a qui presenta la sol.licitud per a la realització del projecte.  
C) Societats mercantils:   
- Targeta d'identificació fiscal.  
- Escriptura de constitució i modificacions estatuàries si escau.  
- Poder actual inscrit en el Registre Mercantil de qui presenta la sol.licitud.  
- En cas que la societat no estiga constituïda: projecte d'estatuts i dades del promotor (NIF i adreça). Aquest supòsit és vàlid únicament per al Programa de Noves Activitats.  
- En cas que la societat no estiga inscrita: certificat de sol.licitud d'inscripció davant el Registre Mercantil.  
D) Entitats no lucratives. Associacions i altres institucions:  
- Targeta d'identificació fiscal.  
- Estatuts de l'entitat.  
- Escriptura en poder del representant legal o acta per la qual es nomena representant de l'entitat.  
No caldrà presentar la documentació administrativa relacionada en el punt 1.1 d'aquest annex que ja estiga en poder de l'IMPIVA per haver-se presentat en l'anterior convocatòria o en aquesta per a una altre programa, sempre i quan no hi hagen hagut variacions. El sol.licitant haurà de fer constar aquest fet en la sol.licitud.  
1.2 Documentació tècnica  
INAE (imprés normalitzat d'ajudes a empreses), aquells beneficiaris que no siguen empreses únicament hauran de completar els apartats que els afecten.  
Memòria tècnica del projecte (segons model del programa d'ajudes corresponent)  
2. Justificació i liquidació  
Una vegada comunicada al beneficiari la resolució de concessió de l'ajuda, haurà de presentar:  
2.1 Sol.licitud de pagament segons model.  
2.2 Informe final del projecte.  
2.3 Justificació:  
2.3.1 El beneficiari haurà de justificar la totalitat del projecte mitjançant la presentació de factures, nòmines o justificants de pagaments de salaris.  
2.3.2 Perquè la sol.licitud de pagament puga ser atesa, el beneficiari haurà d'haver fet efectiu almenys el pagament d'una quantitat superior al 20% del cost del projecte, o el doble de la subvenció concedida si aquesta resultara superior.  
2.3.3 La justificació del pagament haurà de fer-se per alguns dels següents mitjans:  
a) Si es paga al comptat, es presentarà la factura definitiva i el rebut del seu pagament. Si el rebut i la factura definitiva s'emeten en el mateix document, apareixerà el «he rebut» amb la signatura legible i s'indicarà la persona que signa, i el segell del proveïdor.  
Es considerarà data de l'aplicació la de la factura definitiva.  
b) Si es paga mitjançant contracte de leasing (en aquest cas haurà d'haver opció de compra) aquest contracte haurà d'estar intervingut per fedatari públic. L'entitat haurà de presentar el contracte de leasing o la còpia d'aquest, certificada per l'entitat financera, i còpia legitimada de les factures que estiguen en poder d'aquella, corresponents als productes adquirits, per tal que puga verificar-se que el finançament correspon precisament a aquests productes.  
Es considerarà data de l'aplicació la de la signatura del contracte de leasing.  
c) Si es realitza una importació i es garanteix mitjançant carta de crèdit irrevocable, es presentarà còpia de la carta de crèdit i la factura definitiva.  
Es considerarà com a data de l'aplicació la de la factura definitiva.  
d) Efectes o pagaments ajornats:  
1. Si es paga mitjançant efectes ajornats (lletres o rebuts), es presentarà una factura definitiva i efectes vençuts i pagats.  
2. Si els terminis s'han documentat en lletres de canvi avalades per un banc o acceptades, es presentarà la factura juntament amb la carta del proveïdor que indique que disposa d'efectes (assenyalarà l'import) per a fer efectiu el pagament d'aquesta factura i que els efectes estan acceptats o avalats per banc.  
e) En aquells on existesca un contracte privat i els pagaments es realitzen ajornadament, es presentaran: el contracte, on constaran els terminis estipulats i la seua forma de pagament; la factura definitiva i els rebuts dels pagaments efectuats.  
En aquest cas es considerarà data de l'aplicació la de la factura.  
f) Qualsevol altre cas serà analitzat singularment, tenint en compte que no es considerarà acreditat el pagament pel sol fer de presentar extracte de compte bancari, justificant de transferència, etc., llevat que acrediten suficientment el destinatari del pagament (que haurà de coincidir amb la persona que va emetre la factura).  
g) Les despeses de personal es justificaran mitjançant la presentació dels documents que acrediten el seu pagament o declaració jurada del representant legal que haja signat la sol.licitud si està capacitat per a fer-ho o de persona apoderada per aquest efecte i que així ho acredite.  
2.3.4 En cas de pagaments en moneda estrangera s'exigeix document bancari o duaner que acredite el contravalor en pessetes en la data de l'operació.  
2.4 Codi compte client (CCC): fotocòpia d'un extracte o document bancari on aparega aquest codi i el titular coincidesca amb el beneficiari de la subvenció.   
2.5 Obligacions tributàries:  
- Certificat d'hisenda d'haver complit amb les obligacions tributàries en els dotze mesos anteriors a la data de concessió o, si de cas hi manca, els següents documents:  
- Cartes de pagaments de l'IVA corresponent als dotze mesos anteriors a la data de sol.licitud, com també l'última declaració resum anual (models 300 i 390 respectivament).  
- Relació anual d'ingressos i pagaments que refereix el Reial Decret 2.529/1986 de 5 de desembre (model 347).  
- Retencions a compte de l'IRPF corresponents als dotze mesos anteriors com també l'última declaració anual (models 110 i 190 respectivament).  
- Pagaments a compte o fraccionats de l'impost sobre la renda de les persones físiques realitzats durant els dotze mesos anteriors a la data de sol.licitud, com també l'última declaració anual (models 130, D-100 i D-101), si el beneficiari és una empresa individual.  
- Pagaments a compte o fraccionats de l'impost sobre la renda de les persones físiques durant els dotze mesos anteriors a la data de sol.licitud com també l'última declaració anual (models 130, D-100 i D-101) de cadascun dels socis/comuners, si el beneficiari és una comunitat de béns o societat civil.   
- Pagaments a compte de l'impost sobre societats realitzats durant els dotze mesos anteriors a la sol.licitud, com també última declaració anual completa (models 202 i 200/201 respectivament), si el beneficiari és una societat mercantil.  
2.6 Obligacions amb la Seguretat Social:  
- Certificat de Tresoreria de la Seguretat Social d'estat donat d'alta en el règim corresponent (general, especial, autònom, etc.) com també d'estar al corrent en el pagament de quotes i altres conceptes de recaptació conjunta, fins el mes anterior a la data de la concessió de la subvenció. En cas de societats civils o comunitats de béns es requerirà un certificat de cadascun dels membres que integren la societat.  
2.7 Actualització de la documentació, presentada en les fases anteriors, que ho requeresca.  
3. L'IMPIVA podrà exigir al beneficiari la presentació d'altres documents complementaris quan així ho exigesquen les disposicions que siguen d'aplicació.   
ANNEX lll  
Relació de sectors, segons la classificació de l'impost  
 d'activitats econòmiques, que puguen acollir-se   
als programes del Pla Tecnològic  
Secció 1. Activitats empresarials  
- Divisió 1: energia i aigua.  
Completa  
- Divisió 2: extracció i transformació de minerals no energètics i productes derivats. Indústria química.  
Completa  
- Divisió 3: indústries transformadores dels metalls, mecànica de precisió.  
Completa  
- Divisió 4: altres indústries manufactureres.  
Completa  
- Divisió 5: construcció.  
Completa  
- Divisió 6: comerços, restaurant i hostalatge; reparacions.  
Epígraf 612.2: exclusivament tècniques de multiplicació, propagació i reproducció d'espècies vegetals  
Epígraf 692: reparació de maquinària industrial  
Epígraf 677.9: altres serveis d'alimentació propis de la restauració  
- Divisió 7: transport i comunicacions.  
Grup 722: transport de mercaderies per carretera.  
Grup 754: dipòsits i magatzems generals.  
Grup 756: activitats auxiliars i complementàries del transport.  
Grup 769: altres serveis de telecomunicació.  
- Divisió 8: institucions financeres, assegurances, serveis prestats a les empreses i lloguers.  
Grup 841: serveis jurídics.  
Grup 842: serveis financers i comptables.  
Grup 843: serveis tècnics (enginyeria, arquitectura, etc.).  
Grup 844: publicitat, relacions públiques i semblants.  
Grup 845: explotació electrònica a compte de tercers.  
Grup 846: empreses d'estudis de mercat.  
- Divisió 9: altres serveis.  
Grup 921: serveis de sanejament de vies públiques.  
Grup 922: serveis de neteja.  
Grup 932: ensenyament no reglat de formació i perfeccionament professional i educació superior.  
Grup 936: investigació científica i tècnica.  
Grup 961: producció i serveis relacionats amb la cinematografia, inclòs el vídeo.  
Grup 971: bugaderies, tintoreries i serveis semblants: epígrafs 971.1 i 971.2